Document ID: 31986R1473

31986R1473
L 133/36
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕИО) № 1473/86 НА СЪВЕТА
от 13 май 1986 година
за изменение на Регламент (ЕИО) № 2759/75 относно общата организация на пазара на свинско месо
СЪВЕТЪТ НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската икономическа общност, и по-специално, член 43 от него,
като взе предвид предложението на Комисията (1),
като взе предвид становището на Асамблеята (2);
като има предвид, че член 20 на Регламент (ЕИО) № 2759/75 (3), последно изменен с Регламент (ЕИО) № 3768/85 (4), предвижда възможност за приемане на мерки в подкрепа на пазара, когато свободното движение на продуктите от свинско месо е ограничено поради мерките, приети в областта на ветеринарно-санитарната политика; като има предвид, че въпросните мерки понастоящем се свеждат само до пазарите, които са засегнати от това ограничение на свободното движение; като има предвид, че евентуалните ограничения на вноса в трети страни на продукти с произход от държава-членка, част от чиято територия е засегната от болест по животните, могат да имат сериозни последици за целия износ от въпросната държава-членка; като има предвид, че във връзка с това следва да се разшири възможността за приемане в подобни случаи на мерки в подкрепа на пазара на цялата територия на държава-членка,
ПРИЕ НАСТОЯЩИЯ РЕГЛАМЕНТ:
Член 1
Член 20 на Регламент (ЕИО) № 2759/75 се изменя, както следва:
„Член 20
С цел да се отчетат ограниченията на търговията в рамките на Общността или с трети страни, произтичащи от прилагането на мерките за предотвратяване на разпространението на болестите по животните, могат да се предприемат изключителни мерки в подкрепа на пазара, засегнат от подобни ограничения, в съответствие с процедурата, предвидена в член 24. Тези мерки могат да се предприемат само в степента и за срока, крайно необходими за оказване на подкрепа на този пазар.“
Член 2
Настоящият регламент влиза в сила на третия ден след публикуването му в Официален вестник на Европейските общности.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 13 май 1986 година.

Labels: 3
17
6